**PROCES VERBAL**

**Nr. 27 din 12.09.2016**

*al ședinței Consiliului de Observatori al Instituției Publice Naționale a Audiovizualului Compania „Teleradio-Moldova”*

**Au fost prezenți**

***membrii Consiliului de Observatori*: DELEU Doina, GROZAVU Petru, CĂLUGĂRU Larisa, NISTOR Stela, ȚAPEȘ Vitalie,**

**VASILACHE Ludmila, SPĂTARU Nicolae, ȚURCAN Marina**

**Au asistat:**

Olga Bordeianu – Președinte al IPNA Compania ”Teleradio-Moldova”;

Mircea Surdu – Director al postului public de televiziune ”Moldova 1”și ”Moldova 2”;

Veaceslav Georghișenco – Director al postului ”Radio Moldova”;

Vitalie Cojocaru - șef Serviciului Marketing și vânzări;

Scoarță Mihail – Specialist principal, Serviciul dezvoltare strategică.

Preşedintele Consiliului de Observatori al IPNA Compania „Teleradio-Moldova” a constatat, conform pct. 16 din Regulamentul CO ca fiind deliberativă şedinţa CO cu prezenţa a 7 membri CO din cei 9, deoarece dna L.Gurez lipseşte motivat, iar dna M.Țurcan a anunţat că întârzie, respectiv a propus începerea şedinţei CO.

S-a votat începerea şedinţei, ora 15:30: „PRO” – 7 voturi (D.Deleu; N.Spătaru; P.Grozavu; V.Țapeș; L.Vasilache; L.Călugăru; S.Nistor).

Preşedintele Consiliului de Observatori al IPNA Compania „Teleradio-Moldova” a supus votului Ordinea de zi publicată pe web, întrebând dacă sunt propuneri pentru modificarea ei.

S-a votat Ordinea de zi cu următoarele subiecte:

*1. Declarația IPNA Compania „Teleradio-Moldova” privind politica editorială pentru campania electorală în alegerile prezidențiale din 30 octombrie 2016* (în continuare Declaraţia).

*2. Cu privire la delegarea unui reprezentant de la CO pentru participarea la masa rotundă organizată de Guvernul Suediei ”Sexism: Zonă interzisă. Cum să adoptăm decizii corecte privind publicitatea?”*

*3. Diverse.*

S-a votat:

„PRO” – „PRO” – 7 voturi (D.Deleu; N.Spătaru; P.Grozavu; V.Țapeș; L.Vasilache; L.Călugăru; S.Nistor).

**Subiectul nr. 1** – *Declarația IPNA Compania „Teleradio-Moldova” privind politica editorială pentru campania electorală în alegerile prezidențiale din 30 octombrie 2016.*

Preşedintele Consiliului de Observatori al IPNA Compania „Teleradio-Moldova” a menționat că în ședința de la orele 14.00 a Comisiei Electorale Centrale a fost pus în discuție și votat *Regulamentul privind reflectarea campaniei electorale în mijloacele de informare în masă.* În același timp a amintit că pe 2 septembrie 2016 în Monitorul Oficial a fost publicată *Decizia CCA nr. 22/126 din 25 august 2016 prin care a fost aprobată ”Concepția privind reflectarea campaniei electorale la alegerile prezidențiale din 30 octombrie 2016 de către instituțiile audiovizualului din Republica Moldova”*. Acest document în pct. 9 dispune expres că fiecare radiodifuzor care va reflecta campania electorală va depune la Consiliul Coordonator al Audiovizualului o Declarație privind politica editorială în termen de 7 zile de la aprobarea de către CEC a Regulamentului privind reflectarea campaniei electorale în mijloacele de informare în masă.

Președintele Consiliului de Observatori al IPNA Compania ”Teleradio-Moldova” a întrebat președintele IPNA Compania „Teleradio-Moldova” de ce au fost prezentate două Declaraţii, solicitând să se expună asupra modificărilor operate.

Președintele IPNA Compania „Teleradio-Moldova” a răspuns că în principiu nu au fost introduse modificări majore, doar au fost dezvoltate câteva propoziţii.

Președintele Consiliului de Observatori a observat că in comparaţie cu prima Declaraţie, în a doua au fost introduse modificări la capitolul IV şi anume a fost modificat orarul timpilor de antenă gratuiți și contra plată.

Dl M.Surdu a răspuns că acest lucru s-a făcut pentru evitarea suprapunerii spoturilor publicitare la postului public de televiziune ”Moldova 1” și la ”Moldova 2”.

Dl V.Ţapeş a menţionat că la pct. 3.2 din Declaraţie, şi anume: „În campania electorală pentru alegerile prezidențiale Compania va acorda concurenților electorali câte 1 minut pe zi gratuit și câte 2 minute pe zi contra plată pentru plasarea publicității electorale”, nu este specificat la care media şi ar fi bine de specificat acest lucru.

Dl P.Grozavu a întrebat de ce tariful pentru timpii de antenă contra plată constituie doar 500 euro pe minut pe când la alte posturi de televiziune tariful pentru timpii de antenă contra plată constituie in jur la 2500 euro. Dl Cojocaru a răspuns că Regulamentul CEC interzicerea majorării preţurilor pentru timpii de antenă cu 6 luni înainte de campania electorală.

Preşedintele CO a totalizat propunerile și a supus votului:

1. Se aproba Declarația IPNA Compania „Teleradio-Moldova” privind politica editorială pentru campania electorală în alegerile prezidenţiale din 30 octombrie 2016.

2. Anexa „Declarația IPNA Compania „Teleradio-Moldova” privind politica editorială pentru campania electorală în alegerile prezidenţiale din 30 octombrie 2016” este parte integrantă a prezentei hotărâri.

3. Preşedintele al IPNA Compania „Teleradio-Moldova” va transmite Consiliului Coordonator al Audiovizualului **până la 13 septembrie 2016**, conform art. 641 alin.2 din Codul electoral*, „Declarația IPNA Compania „Teleradio-Moldova” privind politica editorială pentru campania electorală în prezidenţiale din 30 octombrie 2016”.*

4. Prezenta hotărâre intră în vigoare în ziua adoptării.

S-a votat:

**„PRO” – 8 voturi (D.Deleu; N.Spătaru; P.Grozavu; V.Țapeș; L.Vasilache; M.Țurcan; L.Călugăru; S.Nistor).**

**Subiectul nr. 2** *Cu privire la delegarea unui reprezentant de la CO pentru participarea la masa rotundă organizată de Guvernul Suediei ”Sexism: Zonă interzisă. Cum să adoptăm decizii corecte privind publicitatea?”*

Președintele Consiliului de Observatori a propus ca la masa rotundă să fie delegat dnul Ţapeş Vitalie. Ceilalți membri au menționat că susțin aceeași poziție şi au votat unanim.

Dna Vasilache a mai adăugat că ar fi cazul să asiste secretarul CO, dra Munteanu Anastasia.

Preşedintele CO a totalizat propunerile și a supus votului:

1. Se delegă **dnul** **Ţapeş Vitalie** din partea Consiliului de Observatori pentru participarea la masa rotundă organizată de Guvernul Suediei ”Sexism: Zonă interzisă. Cum să adoptăm decizii corecte privind publicitatea?”

2. Prezenta hotărâre intră în vigoare la data adoptării.

Prezenta hotărâre a fost adoptată cu votul unanim a 8 membri ai Consiliului de Observatori **„PRO” – 8 voturi** **(D.Deleu; N.Spătaru; P.Grozavu; V.Țapeș; L.Vasilache; L.Călugăru; S.Nistor; M.Țurcan).**

**Subiectul nr. 3 –** *Diverse.*

Dna L.Vasilache a propus de a stabili datele şedinţelor pentru luna octombrie. În acest context, de comun acord, membrii CO au stabilit şedinţe pe data de 6,13 şi 17 octombrie, iar la următoarea şedinţă care va avea loc pe data de 29.09.2016 vor fi stabilite subiectele care vor fi discutate în şedinţe.

Pe finalul ședinței, preşedintele CO a concretizat și a supus votului Ordinea de zi pentru următoarea ședință CO care va avea loc joi 29.09.2016, ora 14:00:

1. *Aprobarea modificării planului de finanțare pentru 2016 al IPNA Compania „Teleradio-Moldova”, conform Legii bugetului de stat pentru anul 2016.*

*2. Raport serviciul resurse umane, în tabel.*

*3. Raportul serviciului juridic pe 2016, în tabel.*

**S-a votat:** „**PRO”** **– 8 voturi** **(D.Deleu; N.Spătaru; P.Grozavu; V.Țapeș; L.Vasilache; L.Călugăru; M.Ţurcan; S.Nistor).**

Preşedintele CO a constatat epuizarea subiectelor și a supus votului încheierea şedinței Consiliului de Observatori al IPNA Compania ”Teleradio-Moldova”.

**S-a votat:** „**PRO”** **– 8 voturi** **(D.Deleu; N.Spătaru; P.Grozavu; V.Țapeș; L.Vasilache; L.Călugăru; M.Ţurcan; S.Nistor).**

**Durata şedinţei: 15:30-16:30.**

Au semnat:

**Preşedintele**

**Consiliului de Observatori Doina DELEU**

**Secretarul**

**Consiliului de Observatori Anastasia MUNTEANU**